Tasnádiék utcán veszekedtek gyerekükrõl
Szabadulása óta sem csitultak a botrányok Tasnádi Péter körül, aki szerdán, az utcán keveredett hangos szóváltásba válófélben lévõ feleségével és annak jelenlegi élettársával. Tasnádi Judit a szerinte elrabolt közös gyermekükért ment a jogerõs szabadságvesztését házi õrizetben töltõ férfihez.
A Színes Mai Lap szerint szerdán hatalmas veszekedés színhelye volt a szabadságvesztését házi õrizetben töltõ Tasnádi Péter otthonának környéke. A férfi éppen négy órásra szabott kimenõjérõl ért haza, amikor a ház elõtt összetalálkozott válófélben lévõ feleségével és annak új élettársával.

Tasnádi Judit közös gyermekükért ment a házhoz. A kislányt egy héttel ezelõtt vitte el az édesanyja otthonából a rá vigyázó fiatal nõ segítségével Tasnádi. Ezt követõen Tasnádi Judit feljelentést tett a rendõrségen Tasnádi ellen emberrablásért és kiskorú lakóhelyének megváltoztatása miatt, a rendõrség azonban, amely végig asszisztált a mûvelethez megtagadta a nyomozást.

A lap szerint a tegnapi veszekedés során a rendõröknek egyszer közbe kellett avatkozniuk, hogy csitítsák a feleket. A férfi állította, hogy hajlandó a gyereket átengedni az asszonynak, azzal a feltétellel, hogy egy héten két napot vele tölt, Tasnádi Judit ugyanakkor azt kérte, hogy láthassa gyermekét.

Tasnádi Judit a földre ült, mondván: addig nem mozdul, ameddig nem láthatja a gyereket. Végül - az egy órán át tartó - dráma befejezéseként Tasnádi Judit élettársával eltávozott a helyszínrõl.
szabadságvesztés gyerek Tasnádi Judit rendõrség Tasnádi Péter szabadulás